หุ้นไทยซึมปิดตลาดลบ0.49จุด
หุ้นไทยปิดตลาดที่ 976.87 จุด ลดลง 0.49 จุด หรือ 0.05% มูลค่าการซื้อขายเบาบาง 17,701.65 ล้านบาท
30 ต.ค. 2565

หุ้นไทยปิดตลาดที่ 976.87 จุด ลดลง 0.49 จุด หรือ 0.05% มูลค่าการซื้อขายเบาบาง 17,701.65 ล้านบาท




การซื้อขายหุ้นวันที่ 23 พ.ย. ดัชนีตลาดหลักทรัพย์แห่งประเทศไทย เคลื่อนไหวอยู่ในกรอบแคบๆ ตลอดทั้งวัน ระหว่าง 971.60 - 978.13 จุด โดยขยับขึ้นมาใกล้แดนบวกในช่วงใกล้ปิดตลาด แต่ไม่สามารถผ่านขึ้นมาได้ ปิดตลาดที่ 976.87 จุด ลดลง 0.49 จุด หรือ 0.05% มูลค่าการซื้อขายเบาบาง 17,701.65 ล้านบาท โดยกลุ่มพลังงานและธนาคารปรับลดลงกดดันดัชนี ขณะที่นักลงทุนเลือกลงทุนหุ้นขนาดเล็กที่มีปัจจัยเฉพาะตัว
นายชัย จิรเสวีนุประพันธ์ ผู้อำนวยการฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนสิน กล่าวว่า ตลาดยังคงแกว่งตัวในกรอบแคบๆ และทรงตัวในแดนลบ เนื่องจากยังไม่มีปัจจัยใหม่ๆ เข้ามากระตุ้นตลาด ขณะที่นักลงทนุส่วนหนึ่งยังคงรอดตัวเลขเศรษฐกิจที่จะประกาศออกมาในปลายเดือน
"ปัจจัยต่างประเทศยังเหมือนเดิม ไม่เปลี่ยนแปลง มีแต่ตลาดพันธบัตรที่มีความผันผวน" นายชัย กล่าว
สำหรับแนวโน้มในวันที่ 24 พ.ย. นายชัย ประเมินว่า ดัชนีน่าจะยังเคลื่อนไหวอยู่ระหว่าง 965 - 985 จุด
มูลค่าการซื้อขาย 5 อันดับหลักทรัพย์PTTGC ปิด 62.75 บาท -1.25 บาท หรือ -1.95%BANPU ปิด 546.00 บาท -10.00 บาท หรือ -1.80%KTB ปิด 14.10 บาท -0.20 บาท หรือ -1.40%KBANK บาท 112.00  - -  ไม่เปลี่ยนแปลงADVANC ปิด 145.00 บาท +3.00 บาท หรือ +2.11%